CELEX: 62017TN0275
Language: el
Date: 2017-05-10 00:00:00
Title: Υπόθεση T-275/17: Προσφυγή-αγωγή της 10ης Μαΐου 2017 — SF κατά Κοινοβουλίου

24.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/49
            
         Προσφυγή-αγωγή της 10ης Μαΐου 2017 — SF κατά Κοινοβουλίου
   (Υπόθεση T-275/17)
   (2017/C 239/62)
   Γλώσσα διαδικασίας: η αγγλική
   
      Διάδικοι
   
   
      Προσφεύγων — ενάγων: SF (εκπρόσωποι: L. Levi και C. Bernard-Glanz, δικηγόροι)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση της 30ής Ιουνίου 2016 με την οποία απορρίφθηκε αίτημα αρωγής του προσφεύγοντος και, στο μέτρο που είναι αναγκαίο, την απόφαση περί απορρίψεως της διοικητικής ενστάσεως·
            
         
               —
            
            
               να υποχρεώσει το καθού-εναγόμενο (στο εξής: καθού) να καταβάλει στον προσφεύγοντα το ποσό των 10 000 ευρώ ή όποιο άλλο ποσό κρίνει πρόσφορο το Δικαστήριο, ως χρηματική ικανοποίηση λόγω ηθικής βλάβης, εντόκως με το νόμιμο επιτόκιο έως την ολοσχερή εξόφληση·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων προβάλλει δύο λόγους.
   
               1.
            
            
               Πρώτος λόγος περί πρόδηλης πλάνης εκτιμήσεως
               
                           —
                        
                        
                           Ο προσφεύγων προβάλλει ότι το καθού έκρινε εσφαλμένως ότι η προσβαλλόμενη συμπεριφορά δεν ήταν παράνομη και ότι περαιτέρω διαπίστωσε εσφαλμένως ότι η εν λόγω συμπεριφορά δεν έθιγε την προσωπικότητα, την αξιοπρέπεια ή τη φυσική ή ψυχολογική ακεραιότητα του προσφεύγοντος.
                        
                     
         
               2.
            
            
               Δεύτερος λόγος περί παραβάσεως του άρθρου 24 του ΚΥΚ των υπαλλήλων και της υποχρεώσεως αρωγής
               
                           —
                        
                        
                           Ο προσφεύγων υποστηρίζει, μεταξύ άλλων, ότι το καθού δεν επιλήφθηκε σοβαρά και δραστικά του αιτήματος αρωγής, όπως επιβάλλει η σχετική νομολογία.